Document ID: /roh_data/filtered/fineweb-2-filterrobots_roh.jsonl.gz/6060

En il futur pudess la staziun da tgira per erizuns tgunsch vegnir manada da la pensiun d'animals ARCHE a Cuira. In concept per ina staziun d’erizuns chantunala è vegnì elavura en collavuraziun da dal substitut dal veterinari chantunal e la pensiun d’animals ARCHE.
100‘000 francs pervia da la lescha
Che la staziun d’erizuns in spe duai custar 100‘000 francs po far surstar areguard da la grondezza dals animals che duain lura in di vegnir tgirads en quella. Responsabel per quests custs èn il sa cuntegnair social da l’erizun e las perscripziuns en l’ordinaziun davart la protecziun dals animals e la lescha davart la protecziun da la natira chantunala. L’erizun è in animal selvadi protegì en il Grischun.
Mastgels agressivs
In ferm factur per ils custs è, ch’ils erizuns dovran relativamain bler plaz. Ils mastgels attatgan e mazzan schizunt in l’auter, sch’els ston viver sin in spazi memia pitschen. Il concept d’erizuns prevesa ina capacitad da maximalmain 72 erizuns. Quels ston pudair star en spezials containers en l’intern ed en spazis separads in da l’auter sut tschiel avert.
RR Novitads 14:00